ตลท.ตั้ง “จิรเทพ เสนีวงศ์ ณ อยุธยา” เป็นผู้ช่วยผู้จัดการ
ตลท.ตั้ง "จิรเทพ เสนีวงศ์ ณ อยุธยา" เป็นผู้ช่วยผู้จัดการ 
17 ต.ค. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลท.แต่งตั้ง นายจิรเทพ เสนีวงศ์ ณ อยุธยา เป็นผู้ช่วยผู้จัดการ สายงานวางแผนกลยุทธ์องค์กร ดูแลงานด้านต่างประเทศ มีผลตั้งแต่ 1 พ.ย.59 เป็นต้นไป
“นายจิรเทพ เสนีวงศ์ ณ อยุธยา เป็นผู้มีความรู้และประสบการณ์ในด้านการขยายเครือข่ายความสัมพันธ์กับองค์กรและหน่วยงานทั้งในประเทศและต่างประเทศ จึงเชื่อว่าจะมีส่วนสนับสนุนงานของตลาดหลักทรัพย์ฯ ในปัจจุบัน ที่ได้ขยายความร่วมมือและบทบาทในระดับสากลเพิ่มขึ้น” นางเกศรา กล่าว
นายจิรเทพ ตำแหน่งล่าสุดก่อนเข้ามาร่วมงานกับ ตลท. คือ ผู้อำนวยการอาวุโสฝ่ายบริหารการสื่อสารองค์กรและผู้ช่วยเลขานุการคณะกรรมการ และครอบคลุมงานด้านความร่วมมือทางเศรษฐกิจการเงินระหว่างประเทศ ธนาคารแห่งประเทศไทย (ธปท.) รวมทั้งโฆษก ธปท.